b"\n_START_ARTICLE_\nFaimes\n_START_SECTION_\nCelles\n_START_PARAGRAPH_\nSuperf\xc3\xadcie\xc2\xa0: 1064 hect\xc3\xa0rees, 1243 habitants (2005). _NEWLINE_El nucli es troba a costa de la via romana. El nom prov\xc3\xa9 del mot llat\xc3\xad silva que va transformar-se en Selva i m\xc3\xa9s tard in Celles. L'esgl\xc3\xa9sia amb el campanar rom\xc3\xa0nic \xc3\xa9s dedicada a Santa Madelberta, abadessa de Maubeuge. Hubert de Lieja en va transferir les rel\xc3\xadquies a Lieja. Arnold de Valenciennes va donar el feu a Balderic II, pr\xc3\xadncep-bisbe del Principat de Lieja, que el 1016 va llegar-lo a l'abadia de Sant Jaume de la mateixa ciutat.\n_START_SECTION_\nLes Waleffes\n_START_PARAGRAPH_\nSuperf\xc3\xadcie\xc2\xa0: 711 hect\xc3\xa0rees, 633 habitants(2005). _NEWLINE_Hom a trobat traces d'ocupaci\xc3\xb3 humana des del neol\xc3\xadtic. A l'edat mitjana, el poble pertanyia al comtat de Moha, que va donar-lo a l'abadia de Val-Notre-Dame d'Antheit. M\xc3\xa9s tard va escaure al principat de Lieja, tot i que durant m\xc3\xa9s d'un segle, el duc de Brabant va contestar aquest propietat._NEWLINE_El 1619, Herman de Lierneux va comprar el feu a l'abadia de Stavelot-Malmedy, que la detenia des del segle XIII._NEWLINE_El 1706, el bar\xc3\xb3 de Potesta de Waleffa va construir un castell damunt una construcci\xc3\xb3 m\xc3\xa9s antiga que pertanyia a Blasi-Enric Decorte, un descendent de Curtius.\n_START_SECTION_\nViemme\n_START_PARAGRAPH_\nSuperf\xc3\xadcie\xc2\xa0: 406 hect\xc3\xa0rees, 745 habitants (2005)._NEWLINE_Viemme pertanyia al comtat de Moha, que va cedir-lo al pr\xc3\xadncep-bisbe Hug de Pierrepont el 1225.\n_START_SECTION_\nBorlez\n_START_PARAGRAPH_\nSuperf\xc3\xadcie\xc2\xa0: 345 hect\xc3\xa0rees, 498 habitants (2005).`_NEWLINE_Fins a la revoluci\xc3\xb3 francesa, Borlez va ser una propietat de l'Abadia de Sant Lloren\xc3\xa7). El 1467, l'ex\xc3\xa8rcit de Carles I de Borgonya va destruir el poble. Al segle XVII va sofrir de moltes guerres i batalles: el 1651 (la campanya d'expansi\xc3\xb3 d'Enric II. El 1692, l'ex\xc3\xa8rcit dels aliats contra Fran\xc3\xa7a van establir-hi un camp i destruir totes les collites. L'any despr\xc3\xa9s, l'ex\xc3\xa8rcit franc\xc3\xa8s va fer-lo mateix.\n_START_SECTION_\nAineffe\n_START_PARAGRAPH_\nSuperf\xc3\xadcie\xc2\xa0: 321 hect\xc3\xa0rees, 286 habitants (2005)_NEWLINE_La senyoria d'Aineffe hauria sigut una propietat del principat de Stavelot-Malmedy. L'esgl\xc3\xa9sia petita d'Aineffe s'hauria constru\xc3\xaft al lloc d'una capella, creada per a Remacle, gran aficionat de Sant Sulpici.\n_START_SECTION_\nEconomia\n_START_PARAGRAPH_\nLa primera activitat dels nuclis de Faimes va sempre ser l'agricultura. Encara avui, les terres de conreu ocupen gaireb\xc3\xa9 90% de la superf\xc3\xadcie del municipi."